Land (Innlandet)

Land er et distrikt i Innlandet fylke, beliggende omkring nordre del av Randsfjorden, rundt elvene Dokka og Etnas nedre løp. Administrativt er nå området delt inn i Nordre og Søndre Land kommuner, men geografisk regnes også søndre del av Etnedal og Sør-Aurdal med til Land. Sammen med Hadeland, Toten og Gjøvik utgjør Land regionen Vestoppland.

Land herred var et selvstendig formannskapsdistrikt fra 1837, som ble delt i Nordre og Søndre Land fra 1. januar 1848. Ved delingen var det 9 199 innbyggere i distriktet. Land prestegjeld bestod inntil 1. mai 1866, da også det ble delt i Nordre og Søndre Land prestegjeld.Prestegjeld og sokn i Oppland: «60 Land»  (Arkivverket)

Området Land var basen for Harald Hårfagres krav på Norges trone, og hans far Halvdan Svarte omkom på sin siste ferd over Randsfjorden.

Språklig tilhører dialektene i Land til flatbygdmålene på Østlandet, til forskjell fra Valdrismål i tilgrensende bygdelag som tradisjonelt hører til midlandsmål.

 Referanser 

 Eksterne lenker 
 Turforslag til Hadeland, Gjøvik og Land på DNT og NRKs nettsted ut.no 

Kategori:Distrikter i Norge
Kategori:Tidligere kommuner i Kristians amt
Kategori:Nordre Land
Kategori:Søndre Land
Kategori:Norske kommuner etablert i 1838
Kategori:Kommuner opphørt i 1848